Publication: Magyar Közlöny
Issue: MK-2001-136 (Year: 2001, Number: 136)
Era: 1990-2004
Section: 
Paragraph Index: 206

22. A fenti tevékenységek bármilyen változása vagy kiterjesztése a 6. Cikk 1. a) bekezdése alá esik, amennyiben a változás vagy kiterjesztés önmaga megfelel a jelen mellékletben foglalt feltételeknek/határértékeknek. Minden egyéb változtatás vagy kiterjesztés a 6. Cikk 1. b) bekezdése alá esik. Megjegyzések 1 Miután a nukleáris fűtőanyag és egyéb radioaktívan szennyezett elemek teljes mennyiségét tartósan eltávolították a berendezés helyszínéről, az atomerőművek és egyéb nukleáris reaktorok nem minősülnek ilyen berendezésnek. 2 Jelen Egyezmény céljára a „repülőtér” azon repülőtereket jelenti, amelyek a Nemzetközi Polgári Repülési Szervezetet létrehozó 1944-es Chicago-i Egyezmény definíciójának megfelelnek (14. Melléklet). 3 Jelen Egyezmény céljaira a „gyorsforgalmi út” jelentése azon út, amely az 1975. november 15-én elfogadott Európai Egyezmény a Fő Nemzetközi Közlekedési Útvonalakról definíciójának megfelel. II. melléklet Döntőbíráskodás

Source: https://magyarkozlony.hu/hivatalos-lapok/896ebd82278aa62acd9562cbd11a44d219dfce58/dokumentumok/b1f6159605a0581ad60e2700226a624f930bdce2/letoltes